text: Rekord-søgning til uddannelser
  30 juli 2010 kl. 13.41
  De videregående uddannelser i Region Syddanmark har igen fået et rekord-stort antal ansøgninger. Der er flere end sidste år, og det gælder både universitet, professionshøjskoler og erhvervsuddannelser.
  Uddannelser til pædagog, lærer og sygeplejerske optager de fleste studerende. I bunden af skalaen ligger fysioterapi og marketingstyring. De to professionshøjskoler i Region Syddanmark ? University College Lillebælt og University College Syddanmark - optager tilsammen 3483 kommende studerende, mens Syddansk Universitet optager 3326 studerende.
  Den største uddannelse er pædagoguddannelsen, og i år vokser antallet af ansøgere, der er optaget på en af regionens pædagoguddannelser med ikke mindre end en tredjedel.
  I Region Syddanmark udbydes pædagoguddannelsen i Esbjerg, Aabenraa, Kolding, Jelling, Odense og Svendborg. Det er professionshøjskolerne UC Lillebælt og UC Syddanmark som udbyder uddannelsen, hvor over  900 nye studerende skal begynde i det nye studieår.
  